บาทเปิด 35.53/55 อ่อนค่า
เงินบาทเปิด 35.53/55 อ่อนค่า นักลงทุนรอผลประชุมคณะกรรมการกำหนดนโยบายการเงิน
28 ต.ค. 2558

เงินบาทเปิด 35.53/55 อ่อนค่า นักลงทุนรอผลประชุมคณะกรรมการกำหนดนโยบายการเงิน
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 35.53/55 บาท/ดอลลาร์ อ่อนค่าจากช่วงปิดตลาดเย็นวานนี้ที่ระดับ 35.49/51 บาท/ดอลลาร์
ตลาดยังเฝ้าติดตามผลการประชุมคณะกรรมการกำหนดนโยบายการเงิน(FOMC) ซึ่งยังเหลือการประชุมอีก 1 วันในวันนี้ ขณะที่ข้อมูลตัวเลขล่าสุดดัชนีผู้จัดการฝ่ายจัดซื้อ(PMI) สำหรับภาคบริการของสหรัฐฯ ออกมาไม่ค่อยดีนัก แต่ดอลลาร์สหรัฐกลับยังแข็งค่าเมื่อเทียบกับสกุลเงินอื่นๆ
"ตลาดยังรอผลประชุม FOMC ซึ่งน่าจะมี effect กับไทยวันพรุ่งนี้ ขณะที่ตัวเลข PMI ของสหรัฐฯออกมาไม่ค่อย ซึ่งจริงๆ แล้วดอลลาร์สหรัฐฯควรจะอ่อนค่า แต่ดอลลาร์กับแข็งค่า คงเป็นเพราะปลายสัปดาห์ก่อนจีนลดดอกเบี้ย จึงทำให้ภูมิภาคยังอ่อนค่า" นักบริหารเงิน กล่าว
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 35.40-35.60 บาท/ดอลลาร์